Document ID: /roh_data/filtered/fineweb-2-filterrobots_roh.jsonl.gz/17526

La regenza ha approvà il project per la correcziun da la via da Val S. Pieder cun intginas permissiuns spezialas e cundiziuns. En spezial vai per l'access da Munt e Lunschania nua che la via è stretga e nunsurvesaivla. Vitiers ha la via er donns e defurmaziuns pervi da schelira. Plinavant vegnan construidas novas punts a spunda cun ina lunghezza totala da var 148 meters.
Ultra da quai èn planisads mirs da crappa natirala da la vart da la muntogna e da la val d'ina lunghezza da var 241 meters, e las punts existentas Mülitobel e Ronggtobel vegnan schlargiadas da tuttas duas varts. Tenor il preventiv muntan ils custs previsibels a 5,6 milliuns francs.
RR novitads 12:00